**Nr.**

Referitor dosar 8883/04.05.2017

#  DECIZIA ETAPEI DE ÎNCADRARE

## Nr. SB din

Ca urmare a notificării adresate de **SC CEMBRA FOREST SRL din municipiul Brașov, str. Gării Dârste, nr. 21, județul Sibiu pentru Primăria Municipiului Sibiu**, cu sediul în Sibiu, str. Samuel Von Brukenthal, nr. 2, pentru **Amenajamentul Silvic al fondului forestier proprietate publică a Municipiului Sibiu, UP VI SIBIU**, administrat de **Direcția Silvică Sibiu, prin Ocolul Silvic Sibiu și Ocolul Silvic Valea Cibinului Săliște,** înregistrată la APM Sibiu cu nr. **8883**/**04.05.2016** şi a completărilor înregistrate cu nr. 11489/13.06.2017 și nr. 72485/28.06.2017, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Sibiu**

* + ca urmare a consultării autorităţilor publice participante în cadrul şedinţei Comitetului Special Constituit din data de 05.07.2017;
	+ în conformitate cu prevederile art. 5, alin. 2, pct. a, b şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat,

**decide:**

**Planul „Amenajamentul Silvic al fondului forestier proprietate publică a Municipiului Sibiu, UP VI SIBIU**, administrat de **Direcția Silvică Sibiu, prin Ocolul Silvic Sibiu și Ocolul Silvic Valea Cibinului Săliște”**, **titular**, **Primăria Municipiului Sibiu nu necesită evaluare de mediu şi nu necesită evaluare adecvată şi se va supune adoptării fără aviz de mediu**

**Justificarea prezentei decizii:**

În conformitate cu procesul verbal al Conferinţei a -II- a de amenajare pentru fondul forestier proprietate publică aparținând Municipiului Sibiu, administrat de Ocolul Silvic Sibiu și Ocolul Silvic Valea Cibinului, organizarea procesului de producţie şi protecţie s-a realizat pentru o suprafaţă de 1973,91ha. Suprafaţa fondului forestier este organizat într –o unitate de producție UP VI Sibiu.

Din punct de vedere administrativ – teritorial, suprafața luată în studiu, se află pe raza UAT Sibiu, UAT Rășinari și UAT Roșia, județul Sibiu.

**Repartiţia fondului forestier pe categorii de folosinţe**

Repartiţia fondului forestier pe folosinţe se prezintă astfel:

- Păduri şi terenuri destinate împăduririi şi reîmpăduririi: 1937,16 ha.

- Terenuri afectate gospodăririi silvice: 35,70 ha, din care linii de vânătoare și terenuri pentru hrana vânatului 2,00 ha, instalații de transport forestier 4,30 ha, terenuri cultivate pentru nevoile administrației 12,10 ha și culoare pentru linii de înaltă tensiune 17,30 ha.

Terenuri scoase temporar din fondul forestier: 1,05 ha, din care transmise prin acte normative în folosința temporară a unor organizații pentru instalații electrice, petroliere sau hidrotehnice, pentru cariere, depozite, etc. 0,25 ha și deținute de persoane fizice sau juridice fără aprobările legale necesare, ocupații și litigii 0,80 ha.

**Zonarea funcţională**

În concordanţă cu obiectivele social-economice fixate, condiţiile staţionale existente, ţelurile de gospodărire adoptate şi structura reală a arboretelor, fondul forestier a fost încadrat, la actuala amenajare, în grupa I funcţională (1270,56 ha) și în grupa a II-a funcțională (666,60 ha), în următoarele categorii funcţionale:

1.1A – Păduri situate în perimetrele de protecție a izvoarelor, zăcămintelor și surselor de apă minerală, potabilă sau industrială, aflate în exploatare sau aprobate, delimitate pe baza studiilor de specialitate avizate de Ministerul Silviculturii (TII);

1.2A – Pădurile situate pe stâncării, pe grohotişuri, pe terenuri cu eroziune în adâncime, pe terenuri cu înclinare mai mare de 35 grade, iar cele situate pe substrate de fliş, nisipuri sau pietrişuri, cu înclinare mai mare de 30 grade (TII);

1.3I – Pădurile situate în zonă cu atmosferă slab poluată, la care efectul noxelor industriale a fost determinat prin studii de specialitate avizate de Ministerul Silviculturii (TIII);

1.4A – Păduri parc și alte păduri de recreere de intensitate funcțională foarte ridicată stabilite de Ministerul Silviculturii (TII);

1.4C – Pădurile din jurul stațiunilor balneoclimaterice și al sanatoriilor, de intensitate funcțională foarte ridicată, stabilite prin studii de specialitate, avizate de Ministerul Silviculturii (TII);

1.4.B – Pădurile din jurul Municipiului București, al celorlalte municipii, orașelor și comunelor precum și pădurile situate în perimetrul construibil al acestora (TIII);

1.5G – Pădurile - parcele sau părți de parcele constituite ca unități amenajistice distincte - în care sunt amplasate suprafețe experimentale pentru cercetări forestiere de durată, neconstituite în rezervații științifice (TII);

1.5H – Pădurile stabilite ca rezervații pentru producerea de semințe forestiere și conservării genofondului forestier, stabilite de Ministerul Silviculturii, neincluse în rezervațiile constituite potrivit "Legii privind protecția mediului "(TII);

2.1B – Păduri destinate să producă, în principal, arbori groși de calitate superioară pentru lemn de cherestea (TVI);

2.1C – Păduri destinate să producă, în principal, arbori mijlocii și subțiri pentru celuloză, construcții rurale și alte utilizări (TVI).

Subunităţi de gospodărire

În raport cu obiectivele urmărite şi funcţiile de producţie şi de protecţie stabilite au fost constituite următoarele subunităţi de producţie sau protecţie:

S.U.P. A – codru regulat, sortimente obişnuite: 1157,20 ha;

S.U.P. K – rezervații de semințe: 8,91 ha

S.U.P. M – păduri supuse regimului de conservare deosebită: 768,25 ha.

Total U.P. 1934,36 ha

**Bazele de amenajare**

S-au adoptat următoarele baze de amenajare :

*Regimul:* codru;

*Compoziţia ţel:* corespunzătoare tipului natural fundamental de pădure pentru arboretele exploatabile şi compoziţia ţel la exploatabilitate pentru celelalte arborete;

*Exploatabilitatea*: de protecţie pentru arboretele încadrate în grupa I funcţională şi tehnică pentru arboretele încadrate în grupa a II a funcţională.

*Tratamente* – tăieri progresive, tăieri rase (substituiri).

*Ciclul* - 110 ani.

**Analiza si adoptarea planurilor decenale**

Posibilitatea de produse principale (**2446 mc/an**), se va recolta din arboretele din u.a. 342 C, 342 E, 342 I, 342 J, 343 C, 506 A, 506 B, 506 E, 523 C, 523 E, 523 F, 526 A, 531 B, 532 C, 533 A, 534 A, 534 C, 537 A, 540 A, 541 A, 542 A, 542 B, 543 C, 544 D, 546 A, 550 B, 550 C.

S-a prevăzut a se executa în deceniul care urmează următoarele cantităţi anuale de lucrări de îngrijire a arboretelor:

* degajări - 1,30 ha/an;
* curățiri - 11,75 ha/an cu un volum de extras de 60 m3/an;
* rărituri - 40,30 ha/an cu un volum de extras de 1015 m3/an;

Cu tăieri de igienă se estimează a se parcurge anual 917,31 ha cu un volum de extras de 782 m3/an.

Lucrări de conservare au fost prevăzute a se executa pe 256,76 ha, urmând a se recolta un volum total de 10454mc (1045 mc/an).

Degajări s-au propus în arboretele din u.a.: 345 L, 506 C, 506 D, 538 A.

Curățiri s-au propus în arboratele din u.a.: 249 D, 342 G, 342 H, 344 E, 509 A, 521 A, 521 E, 521 F, 523 A, 523 D, 524 A, 524 E, 533 B, 534 B, 543 B, 543 D, 544 A, 549 B, 551 B.

Rărituri s-au propus în arboretele din u.a.: 235 D, 243 A, 292 A, 292 F, 292 H, 292 I, 293 A, 293 B, 294, 295 A, 295 B, 295 D, 295 F, 295 G, 330 D, 330 E, 336 C, 336 F, 337 C, 341, 342 A, 342 D, 343 A, 345 E, 346 C, 346 G, 347 A, 347 B, 348 B, 351 A, 351 B, 387 A, 387 C, 388 A, 509 B, 511, 512, 513 A, 513 B, 517 B, 519 C, 521 B, 524 C, 524 D, 528 A, 531 A, 534 D, 535, 536 A, 536 B, 536 C, 536 D, 537 B, 540 B, 544 B, 544 C, 545 A, 547 A, 551 C, 552 B, 552 E.

Lucrări de conservare s-au propus în arboretele din u.a.: 232, 234 A, 234 B, 235 A, 235 C, 236 B, 236 C, 236 E, 238 B, 240 A, 241, 242 A, 242 B, 243 B, 244, 245 A, 245 B, 246 B, 247 A, 248 A, 248 B, 249 A, 249 B, 249 C, 249 E, 250 B, 254, 255 A, 255 B, 255 D, 258 A, 258 B, 291 A, 292 B, 292 E, 292 G, 330 C, 344 A, 344 C, 345 A, 345 K, 348 A, 350.

Gospodărirea pădurilor urmează să se realizeze diferenţiat, în raport de funcţiile atribuite arboretelor. Astfel arboretele situate în păduri cu rol de protecție a apelor, păduri cu rol de protecţie a solului, păduri cu funcții de recreere, păduri de interes științific și de ocrotire a genofondului și ecofondului forestier și arboretele constituite în rezervații de semințe, au fost grupate în două subunități de protecţie de tip M – păduri supuse regimului de conservare deosebită (768,25 ha) și de tip K – rezervație de semințe (8,91 ha) în care se vor aplica numai lucrări speciale de conservare (fiind exceptate de la reglementarea procesului de producţie lemnoasă). Cu arboretele cu funcţii de protecţie mai puţin importante, împreună cu cele destinate în principal producţiei de masă lemnoasă, s-a constituit o subunitate de gospodărire de tip A – codru regulat, sortimente obişnuite (1157,20 ha), în care a fost reglementată producţia de masă lemnoasă.

**Lucrările silvice prevăzute de amenajament:**

* întregul volum de lucrări prevăzut în amenajamentul silvic, se referă la toată perioada de 10 ani de valabilitate a proiectului, iar anual se va realiza o eşalonare în general egală (1/10 din totalul prevăzut de amenajament) la nivelul fiecărei categorii de lucrări; NU se va depăşi posibilitatea anuală, doar în cazuri motivate şi cu recuperare anul viitor. împăduriri integrale se vor efectua în molidişurile care au fost sau sunt prevăzute a fi parcurse cu tăieri rase în parchete de până la 3.0 ha, precum şi în terenurile dezgolite în urma doborâturilor produse de vânt. Completări în sprijinul regenerării naturale se vor executa în arboretele care vor fi parcurse cu ultima tăiere progresivă sau succesivă, în molidişurile care vor fi parcurse cu tăieri rase în benzi alăturate, dar şi în câteva arborete propuse pentru tăieri de conservare. Compoziţiile de împădurire prevăzute respectă compoziţia tipului natural de pădure, iar materialul seminologic ce va fi folosit pentru obţinerea puieţilor va fi de provenienţă locală;
* lucrările de îngrijire şi conducere a arboretelor (descopleşiri, degajări, curăţiri, rărituri, tăieri de igienă) se vor executa în arborete cu vârsta de până la 100 – 120 ani. Menirea principală a acestor lucrări este de a asigura stabilitatea şi starea de sănătate a pădurilor. Astfel arboretele vor fi conduse către compoziţii ţel corespunzătoare tipului natural fundamental de pădure. În arboretele tinere se va menţine şi un anumit procent de specii pioniere care sunt folosite ca hrană de speciile de mamifere sălbatice. În cazul tăierilor de igienă se recomandă păstrarea la ha de 1-2 de arbori uscaţi (căzuţi la sol sau în picioare) sau cu scorburi, minim **5** arbori / ha, pentru menţinerea biodiversităţii descompunătorilor şi pentru ca păsările şi chiropterele să-şi poată instala cuiburile, mamiferele mici viziunile;

în fondul productiv, în cazul arboretelor care au ajuns la vârsta exploatabilităţii (100 – 120 ani, în funcţie de specie şi clasa de producţie – vârste care permit totodată şi conservarea biodiversităţii ecosistemelor forestiere la toate nivelurile) s-au propus, în limita asigurării continuităţii recoltelor pe durata ciclului de producţie (110 – 120 ani), următoarele tratamente silviculturale (tăieri de recoltare a masei lemnoase)

* tăieri progresive, în arborete de gorun și în amestecurile acestuia cu alte specii precum și în arborete de fag cu rășinoase. Prin acestea se urmăreşte regenerarea naturală din sămânţă a speciilor de arbori, în proporţii apropiate de cele ale compoziţiei arboretelor naturale. Perioada de regenerare este de 20 – 30 ani. Totodată se vor executa şi lucrări de ajutorare a regenerării şi de îngrijire a seminţişului; Se lasă până la tăierea definitivă 1-2 arbori în picioare cu scorburi, iar în funcţie de interesul economic propuse să rămână şi după.
* tăieri rase în parchete de până la 3,0 ha (substituiri), în cărpinete. Suprafeţele tăiate urmând a fi regenerate pe cale artificială prin plantaţii, în maxim 2 ani după tăiere. Compoziţiile de împădurire prevăzute respectă compoziţia tipului natural de pădure, iar materialul seminologic ce va fi folosit pentru obţinerea puieţilor va fi de provenienţă locală Totodată se vor executa şi lucrări de îngrijire a plantaţiilor.
* în arboretele din subunitatea de gospodărire de tip M, care au vârste mai mari de 100 ani (mai mici doar în cazul unor arboretele afectate de doborâturi de vânt), se vor aplica tăieri de conservare. Acestea au scopul de a favoriza procesul de regenerare a arboretelor îmbătrânite, creând, prin deschiderea unor ochiuri (intensitate tăierilor fiind de aproximativ 9 – 100% / deceniu – în funcţie de starea arboretelor), condiţii prielnice pentru instalarea şi dezvoltarea seminţişurilor.
* în arboretele din subunitatea de gospodărire de tip K vor fi gospodărite în regim natural; înlocuirea lor începe să se facă din momentul în care se consideră că efectul protector a început să scadă.

Lucrările silvice propuse, pentru următorii 10 ani, în Rezervația „Parcul Natural Dumbrava Sibiului”:

| **U.P.** | **Rezervația** | **Lucrări propuse\*:** |
| --- | --- | --- |
| **Denumire** | **Suprafaţă:** |
| **ha** |
| VI | „Parcul Natural Dumbrava Sibiului” | **Împăduriri** | 1,47 |
| **Completări** | 0,29 |
| **Curăţiri** | 2,70 |
| **Rărituri** | 103,00 |
| **Tăieri de igienă** | 209,35 |
| **Tăieri de conservare** | 235,96 |

Prin amenajament nu sunt prevăzute:

* lucrări care fac obiectul aplicării prevederilor H.G. nr. 445/2009 privind evaluarea impactului anumitor proiecte publice şi private asupra mediului, cu modificările și completările;
* nu se prevăd lucrări în scopul schimbării destinaţiei terenurilor sau lucrări de împădurire a unor terenuri pe care nu a existat anterior vegetaţie forestieră.

b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele: nu este cazul.

c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile: amenajamentul îşi propune conservarea, protecţia şi îmbunătăţirea calităţii mediului, inclusiv conservarea habitatelor naturale şi a speciilor protejate.

d) problemele de mediu relevante pentru plan sau program:

O parte din pădurile (564,71 ha) cuprinse în U.P. VI Sibiu, administrate de O.S. Sibiu și O.S. Valea Cibinului - Săliște sunt incluse în Rezervația „Parcul Natural Dumbrava Sibiului”.Din punct de vedere al zonării funcţionale, 28% din arboretele şi terenurile destinate împăduririi şi reîmpăduririi, aflate în rezervație, au fost încadrate în categoria funcţională I.5.N. Zonarea după funcţia prioritară şi subunităţile de gospodărire în care sunt încadrate arboretele în cauză, sunt prezentate în tabelul următor:

|  |  |  |  |
| --- | --- | --- | --- |
| **Aria naturală protejată** | **Parcele componente** | **Categoria funcţională:** | **Subunitatea de gospodărire:** |
| **Denumire** | **Suprafaţă****(ha)** | **Tip** | **Suprafaţă** |
| **(ha)** | **%** |
| *Rezervația „Parcul Natural Dumbrava Sibiului”* | *U.P. VI Sibiu: 89D, 232-251, 254-261, 264, 269, 274, 280, 285, 291-298, 330, 336-337, 341-351, 387-388, 506, 508-528, 531-554* | I.1.A. Păduri situate în perimetrele de protecție a izvoarelor, zăcămintelor și surselor de apă minerală, potabilă sau industrială, aflate în exploatare sau aprobate, delimitate pe baza studiilor de specialitate avizate de Ministerul Silviculturii | 110,86 | M | 768,25 | 39 |
| I.2.A. Păduri situate pe stâncării, grohotişuri şi terenuri cu înclinare mai mare de 35g | 64,10 |
| I.4.A. Păduri parc și alte păduri de recreere de intensitate funcțională foarte ridicată stabilite de Ministerul Silviculturii | 550,66 |
| I.4.C. Pădurile din jurul stațiunilor balneoclimaterice și al sanatoriilor, de intensitate funcțională foarte ridicată, stabilite prin studii de specialitate, avizate de Ministerul Silviculturii | 41,03 |
| I.5.G Pădurile - parcele sau părți de parcele constituite ca unități amenajistice distincte - în care sunt amplasate suprafețe experimentale pentru cercetări forestiere de durată, neconstituite în rezervații științifice | 1,60 |
| I.5.H. Arborete stabilite ca rezervaţii pentru producerea de seminţe forestiere şi ca resurse genetice forestiere | 8,91 | K | 8,91 | - |
| I.3.I. Pădurile situate în zonă cu atmosferă slab poluată, la care efectul noxelor industriale a fost determinat prin studii de specialitate avizate de Ministerul Silviculturii | 74,70 | A | 1157,20 | 59 |
| I.4.B. Pădurile din jurul Municipiului București, al celorlalte municipii, orașelor și comunelor precum și pădurile situate în perimetrul construibil al acestora | 415,90 |
| II.1.B. Păduri destinate să producă, în principal, arbori groși de calitate superioară pentru lemn de cherestea | 648,60 |
| II.1.C. Păduri destinate să producă, în principal, arbori mijlocii și subțiri pentru celuloză, construcții rurale și alte utilizări | 18,00 |
| Terenuri de reîmpădurit | 2,80 | Terenuri de reîm-pădurit | 2,80 | - |
| Terenuri afectate gospodăriri silvice | 35,70 | Terenuri afectate gospodăriri silvice | 35,70 | 2 |
| Terenuri de reîmpădurit | 2,80 | Terenuri de reîm-pădurit | 2,80 | - |
| **Total** | **1973,91** | - | **1973,91** | 100 |

Suprafața este încadrată în grupa I funcțională – 1270,56 ha (66%) și în grupa a II-a funcțională – 666,60 ha (34%).

Categoria funcțională 5N ocupă 552,77 ha, se află în tipul funcțional IV, dar se suprapune, în cadrul arboretelor studiate, peste suprafețe deja încadrate în tipul funcțional II și 11,94 ha fiind reprezentate de terenuri afectate gospodăririi silvice: 11,00 ha (culoare pentru linii de înaltă tensiune 11,00 ha) și terenuri scoase temporar din fondul forestier: 0,94 ha (din care transmise prin acte normative în folosința temporară a unor organizații pentru instalații electrice, petroliere sau hidrotehnice, pentru cariere, depozite, etc. 0,24 ha și deținute de persoane fizice sau juridice fără aprobările legale necesare, ocupații și litigii 0,70 ha), rezultând astfel că o parte din fondul forestier U.P. VI Sibiu (564,71 ha) se suprapune cu Rezervația „Parcul Natural Dumbrava Sibiului”.

e) relevanţa planului sau programului pentru implementarea legislaţiei naţionale şi comunitare de mediu: planul respectă dispoziţiile actelor normative în vigoare.

**2. Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor:

Amenajamentul propune lucrări silvice care au ca scop:

* gestionarea durabilă a pădurii;
* creşterea capacităţii de producţie şi protecţie a pădurilor;
* conservarea şi ameliorarea biodiversităţii în scopul maximizării stabilităţii şi potenţialului polifuncţional al pădurilor.

*Corelații între Rezervația „Parcul Natural Dumbrava Sibiului” și amenajamentul silvic* Tipurile de pădure prezente în pădurile cuprinse în U.P. VI Sibiu, administrat de O.S. Sibiu și de O.S. Valea Cibinului-Săliște sunt prezentate în tabelul următor:

| **Rezervația** | **Tip pădure** | **O.S. Sibiu** |
| --- | --- | --- |
| **ha** | **%** |
| **„Parcul Natural Dumbrava Sibiului”** | **512.1** | **48,80** | 9 |
| **512.2** | **15,20** | 3 |
| **541.1** | **197,40** | 36 |
| **541.2** | **4,10** | 1 |
| **541.3** | **5,30** | 1 |
| **551.3** | **25,20** | 5 |
| **613.1** | **29,60** | 5 |
| **613.2** | **202.03** | 36 |
| **613.3** | **2,70** | - |
| **614.1** | **19,50** | 3 |
| **614.3** | **2,94** | 1 |
| **Total** | **552.77** | **100** |
| **Total** | **552.77** | **100** |

 Măsuri ce vor fi aplicate pentru reducerea presiunilor exercitate de factori destabilizatori:

* conducerea arboretelor, cu o pondere excesivă a răşinoaselor sau / şi a speciilor pioniere, către o compoziţie apropiată de cea a tipului natural de pădure (fie prin extragerea treptată a speciilor necorespunzătoare, în cazul arboretelor în care acestea au o proporţie de peste 20%, fie prin substituirea speciilor necorespunzătoare – în momentul ajungerii la vârsta exploatabilităţii – şi împădurirea cu specii corespunzătoare, în cazul arboretelor constituite în proporţie de cel puțin 80% din răşinoase sau / şi specii pioniere);

Aceste două categorii de măsuri de gospodărire constituie un complet, ele trebuind corect aplicate, la timp și cu continuitate.

Lucrările de îngrijire și de conducere a arboretelor urmăresc realizarea compoziției și a structurii pe verticală corespunzătoare funcției atribuite. Ele vor fi prudente și de intensitate relativ redusă, iar tăierile de igienă vor avea caracter de stimulare a fructificației cu o intensitate și o periodicitate a intervențiilor ce se vor stabili în teren. Prin tăieri de igienă se vor extrage, în principal, arborii uscați sau în curs de uscare, arborii rupți de vânt și de zăpadă, etc.

Pe lângă aceste lucrări, în scopul păstrării și asigurării continuității funcțiilor de protecție a acestor arborete, se impun următoarele măsuri:

* + combaterea bolilor și a dăunătorilor;
	+ interzicerea pășunatului pe toata perioada anului.

În unele arborete se vor aplica lucrări de conservare având scopul de a ameliora starea fitosanitara a acestora, a consistenței și a compoziției, asigurând în final permanența pădurii prin urmărirea procesului de regenerare naturală.

* executarea la timp a lucrărilor de îngrijire şi conducere;
* valorificarea la maxim a posibilităţilor de regenerare naturală din sămânţă.
* conducerea arboretelor numai în regimul codru.
* executarea la timp a lucrărilor de îngrijire şi conducere, iar în cazul arboretelor în care nu s-a intervenit de mult timp, să de aplice intervenţii de intensitate redusă dar mai frecvente;
* evitarea la maximum a rănirii arborilor remanenţi cu ocazia recoltării masei lemnoase.
* respectarea regulilor de recoltare a masei lemnoase şi evitarea la maximum a rănirii arborilor remanenţi;
* folosirea în cazul regenerărilor artificiale numai de puieţi produşi cu material seminologic de origine locală;
* eliminarea tăierilor în delict;
* evitarea păşunatului în pădure şi reducerea la minim a trecerii turmelor de animale prin arborete;
* respectarea măsurilor de identificare şi prognoză a evoluţiei populaţiilor principalelor insecte dăunătoare şi agenţi fitopatogeni, combaterea promptă (pe cât posibil pe cale biologică sau integrată) în caz de necesitate, executarea tuturor măsurilor fitosanitare necesare prevenirii înmulţirii în masă a insectelor dăunătoare şi a proliferării agenţilor fitopatogeni;
* evitarea colectării concentrate şi pe o durată lungă a arborilor prin târâre, pe linia de cea mai mare pantă, pe terenurile cu înclinare mare, evitarea menţinerii fără vegetaţie forestieră, pentru o perioadă îndelungată, a terenurilor înclinate, intervenţia operativă în cazul apariţiei unor semne de torenţialitate.

e) mărimea şi spaţialitatea efectelor (zona geografică şi mărimea populaţiei potenţial afectate):

* suprafaţa fondului forestier ce face obiectul planului este de 1973,91 ha.

f) valoarea şi vulnerabilitatea arealului posibil a fi afectat, date de:

    (i) caracteristicile naturale speciale sau patrimoniul cultural

    (ii) depăşirea standardelor sau a valorilor limită de calitate a mediului

    (iii) folosirea terenului în mod intensiv

* nu este cazul;

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional: conform celor specificate la pct. 2 a.

**Condiţiile de realizare a planului:**

* amenajamentul silvic va fi revizuit în mod obligatoriu în termen de 12 luni de la aprobarea planului de management, conform O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice aprobată cu modificări şi completări prin Legea nr. 49/2011;
* punerea în aplicare a reglementărilor din amenajamentul silvic;
* corelarea prevederilor Amenajamentului Silvic cu legislaţia specifică aplicabilă în Ariile protejate în România şi cu Normele Tehnice pentru Amenajarea Pădurilor aplicabile în România;
* în cazul derogărilor de la prevederile amenajamentului silvic se va notifica administratorul sitului şi se vor transmite propunerile privind modificările soluţiei tehnice;
* măsuri de replantare a suprafeţelor afectate cu specii conform reglementărilor în vigoare;
* verificarea respectării prevederilor din normele silvice, în special în momentul efectuării controalelor în parchete şi la reprimirea acestora;
* efectuarea lucrărilor silvice prevăzute în amenajamentele silvice în mod corespunzător şi conform calendarului de execuţie;
* ameliorarea compoziţiei arboretelor prin promovarea speciilor de amestec conform compoziţiei ţel, folosirea de provenienţă locală cu rezistenţă la doborâturi;
* promovarea regenerării naturale prin sămânţă, corelarea tăierilor de regenerare cu evoluţia regenerării naturale;
* asigurarea succesului regenerării naturale prin alegerea tratamentelor adecvate;
* completarea regenerărilor naturale cu specii corespunzătoare staţiunii;
* noile regenerări se monitorizează cel puţin cu ocazia controlului anual pentru a se stabili necesitatea intervenţiei cu completări;
* conform Codului Silvic exploatarea pădurilor trebuie să fie urmată de regenerarea acesteia în maxim 2 ani;
* personalul silvic al Ocolului va desfăşura activităţi de prognoză a atacurilor de dăunători biotici şi vor aplica măsuri de combatere a acestora dacă e cazul;
* realizarea unor lucrări de îngrijire şi conducere prin care să se menţină şi să se îmbunătăţească starea de sănătate, stabilitatea şi biodiversitatea naturală;
* nu se permite transformarea pădurilor alcătuite în prezent din specii caracteristice tipului natural fundamental în păduri cu specii alohtone;
* interzicerea păşunatului în pădure, conform prevederilor legale în vigoare;
* executarea completărilor la timp;
* instructaje periodice privind normele PSI cu muncitorii forestieri;
* ameliorarea compoziţiei arboretelor prin promovarea speciilor de amestec conform compoziţiei ţel, folosirea de provenienţe cu rezistenţa la doborâturi;
* promovarea regenerării naturale prin sămânţă, corelarea tăierilor de regenerare cu evoluţia regenerării naturale;
* executarea la timp şi mod corespunzător a lucrărilor de îngrijire;
* menţinerea fagilor uscaţi sau în curs de uscare din pădurile de fag, de la marginea unor făgete sau pajişti izolate, respectiv de 2-5 arbori uscaţi sau în curs de uscare/hectar care reprezintă microhabitate perfecte pentru speciile nevertebrate, plante, păsări;
* conservarea unor arborete cu un potenţial genetic deosebit, în sistemul rezervaţiilor de seminţe forestiere şi al resurselor genetice forestiere;
* recoltarea de masă lemnoasă se face cu respectarea strictă a prevederilor normelor tehnice silvice;
* nu se vor depăşi volumele anuale de extras din amenajamentele silvice;
* se va avea grijă ca arborii ce se vor extrage să nu prezinte cuiburi, scorburi sau cuiburi în coronament active;
* la pădurile de amestec se vor respecta cu stricteţe perioadele de regenerare permise şi se vor evita executarea deschiderii de ochiuri în perioada 15 aprilie – 30 iulie în suprafeţe parcurse cu prima tăiere unde există cuiburi active de păsări;
* la lucrările de igienizare nu se va îndepărta tot materialul lemnos uscat şi arborii dărâmaţi cu rădăcini intacte, deoarece asigură adăpost şi loc de cuibărit;
* la tăierea finală se vor păstra cel puţin 1-3 arbori maturi/ha;
* menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să permită să îşi exercite rolul în ciclul de reproducere al peştilor, amfibienilor, insectelor, etc prin evitarea fluctuaţilor excesive ale nivelului apei, degradării digurilor naturale şi poluării apei;
* în arboretele tinere se va menţine şi un anumit procent de specii pionere care sunt folosite ca hrană de speciile de mamifere sălbatice;
* rotaţia ciclică a zonelor cu grade diferite de intervenţie în timp şi spaţiu;
* se interzice organizarea unor parchete de exploatare în zonele favorabile existenţei unor bârloguri în noiembrie-martie;
* este interzisă degradarea zonelor umede, desecarea, drenarea sau acoperirea ochiurilor de apă;
* se interzice depozitarea rumeguşului de exploatare pe marginea cursurilor râurilor şi în zone umede;
* traversarea pâraielor cu buşteni se va face obligatoriu pe podeţe de lemn, iar platformele primare şi organizările de şantier vor fi amplasate la o distanţă de minim 50 de metri de albia minoră a pâraielor;
* la traversarea cursurilor de apă, pe perioada când nu este format pod de gheaţă, se va prevedea amenajarea de podeţe de trecere astfel încât să fie cât mai puţin afectată fauna acvatică (peşti, amfibieni, nevertebrate acvatice, etc). Acolo unde acest lucru este imposibil, numărul traversărilor se va reduce la minimum,iar traversare se va face perpendicular pe cursul de apă;
* îndepărtarea arborilor doborâţi din cursurile de apă, trunchiuri care ar forma baraje naturale, baraje care pod ceda şi crea puternice unde de viitură care să antreneze resturi lemnoase, pietre, bolovani amestec ce mătură totul în calea lor;
* colectarea/depozitarea deşeurilor solide conform legii se va face în locuri special amenajate, în aproprierea rampelor de exploatare;
* interzicerea depozitării deşeurilor în zonele neamenajate în acest scop;
* se va notifica Agenţia pentru Protecţia Mediului Sibiu în situaţia în care intervin modificări de fond față de documentația care a stat la baza emiterii prezentei decizii.

**Documentaţia conţine:**

* Notificarea înregistrată la Agenţia pentru Protecţia Mediului Sibiu cu nr. 8883/04.05.2017;
* Procesul verbal al Conferinței a II-a de amenajare pentru fondul forestier proprietate publică aparținând municipiului Sibiu, UP VI Sibiu;
* Planul amenajamentului silvic;
* Anunţuri publice;
* Dovada plăţii tarifului;
* Adrese de corespondenţă;
* Avizul favorabil, emis de Direcția Silvică Sibiu și Ocolul Silvic Sibiu;

**Informarea şi participarea publicului la procedura de evaluare de mediu:**

Agenţia pentru Protecţia Mediului Sibiu a asigurat accesul liber al publicului la informaţie prin:

* Anunţuri publicate de titular în ziarul „Tribuna” în data de 18.04.2017 şi privind depunerea notificării în vederea obţinerii avizului de mediu.
* Documentaţia depusă şi completările ulterioare au fost accesibile spre consultare de către public pe toată durata derulării procedurii de reglementare la sediul Agenţiei pentru Protecţia Mediului Sibiu.
* Afişarea pe site-ul Agenției pentru Protecția Mediului Sibiu a Conferinței a II-a de amenajare pentru fondul forestier proprietate publică a statului aparținând municipiului Sibiu, UP VI Sibiu din data de 09.05.2017.
* Anunţul public privind luarea deciziei etapei de încadrare a fost afişat pe pagina de internet a A.P.M. Sibiu în data de xxxxxxxxx și a fost publicat în ziarul Tribuna în data de xxxxxxxxxxxxxxx.
* *Nu au existat observaţii din partea publicului pe parcursul procedurii de reglementare*.

**Monitorizarea implementării planului:**

* monitorizarea permanentă a măsurilor propuse pentru reducerea impactului asupra Rezervației Parcului Natural Dumbrava Sibiului;.
* monitorizarea modului în care se respectă prevederile amenajamentului;
* monitorizarea modului în care se pun în practică prevederile amenajamentului;
* monitorizarea respectării legislaţiei de mediu.

**Obligaţiile titularului:**

* Titularul are obligația de a menţine şi de a nu periclita starea de conservare favorabilă a Rezervației Parcului natural Dumbrava Sibiului.
* Respectarea prevederilor din avizul administratorului ariilor naturale protejate. - Respectarea legislaţiei de mediu în vigoare.
* Notificarea Agenției pentru Protecția Mediului Sibiu în situația în care intervin modificări de fond față de documentația care a stat la baza emiterii prezentei decizii.

**Planul urmează sa fie supus procedurii de adoptare fără aviz de mediu**.

**Prezenta decizie a fost emisă în 3 (trei) exemplare originale, fiecare având un număr de 11 (unsprezece) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV, p. ŞEF SERVICIU AVIZE,**

 **Ionel Stelian NAICU ACORDURI AUTORIZAŢII,**

**Şef Serviciu Monitorizare şi Laboratoare**  **Ruxandra HAŞEGAN**

###

 **Întocmit,**

 **Ing. Mihaela CERCIU**